
Narvas Energia tn 6 hoones asuvate ruumide 

tasuta kasutusse andmine 

(Narva linna Sotsiaalabiamet)
1. ASJAOLUD JA MENETLUSE KÄIK

Linnavara- ja majandusametile laekus taotlus SA-lt Narva Linnaelamu, registrikood 90003404, milles palutakse anda Narva linna Sotsiaalabiametile määramata ajaks kasutusse järgmised ruumid:

· Energia tn 6, Narva, ruumid nr 13, 14 perede abistamise korraldamiseks:
Ruumide üldpind
 
32,4 m2
Arvestuslik üüritasu

173,75 krooni kuus

· Energia tn 6, Narva, ruumid nr 16, 17 öömaja teenuse võimaldamiseks sotsiaalabi vajaduse korral:
Ruumide üldpind
 
32,1 m2
Arvestuslik üüritasu

172,15 krooni kuus
SA Narva Linnaelamu taotlus arutati Narva Linnavalitsuse linnavarakomisjoni istungil 18.02.2009 (protokoll nr 2) ning otsustati:
1. Anda Narva linna Sotsiaalabiametile, registrikood 75009148, avalikku enampakkumist korraldamata määramata ajaks tasuta kasutusse Narvas Energia tn 6 ruumid nr 13, 14 üldpindalaga 32,4 m2 perede abistamise korraldamiseks ning Energia tn 6 ruumid nr 16, 17 üldpindalaga 32,1 m2  öömaja teenuse võimaldamiseks sotsiaalabi vajaduse korral.
2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis on volikogu määruste või otsustega või valla või linna põhimäärusega pandud täitmiseks valitsusele.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Samuti Korra punktide 46, 46.4 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse Korra punktis 7.2 nimetatud subjektidele ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. Seega eelnimetatud Narvas Energia tn 6 hoones asuvad ruumide enampakkumiseta kasutusse andmise otsustus võtab vastu Linnavara- ja majandusamet, Narva linnavalitsusele tuleb aga võtta vastu otsustus antud ruumide tasuta kasutusse andmise kohta, kuna Korra punktide 7.2, 7.2.1 kohaselt üksnes linnavalitsuse korraldusega võib linnavara linnavalitsuse struktuurüksusele kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks. 

3. OTSUS
3.1. Anda Narva linna Sotsiaalabiametile, registrikood 75009148, määramata ajaks tasuta kasutusse Narvas Energia tn 6 ruumid nr 13, 14 üldpindalaga 32,4 m2 perede abistamise korraldamiseks ning Energia tn 6 ruumid nr 16, 17 üldpindalaga 32,1 m2  öömaja teenuse võimaldamiseks sotsiaalabi vajaduse korral.
3.2. Narva Linnaelamul sõlmida Narva linna Sotsiaalabiametiga punktis 3.1 nimetatud ruumide tasuta kasutusleping.
4. RAKENDUSSÄTTED

4.1. Linnavara- ja majandusametil teha korraldus teatavaks SA-le Narva Linnaelamu ja Sotsiaalabiametile.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates korralduse teatavakstegemist.

